Ido-konfero 2025

La Ido-konfero 2025 eventis en Potsdam, Germania inter la 17ma julio 2025 e la 20ma julio 2025 en la chefurbo del Germana federala lando Brandenburg e en Berlin. La Germana Ido-Societo e la Ido-Amiki Berlin aranjis la renkontro. 

 Konfereyo: Rusche43, Ruschestrasse 43, Berlin-Lichtenberg
 Hotelo: Good Morning Berlin City East, Ruschestrasse 45, Berlin Lichtenberg.
 Partoprenanti: 12 Idisti de 4 landi
 Nomi di partoprenanti: Gerhild Drogi, Rudolf Gensch, Dorothea Haberland, Rainer Höhling, Jean Martignon, Robert Pontnau, Ricarda Rieck, Günter Schlemminger, Thomas Schmidt, Eberhard Scholz, Hans Stuifbergen, Rumi Todorova.

La Ido-renkontro 2025 havis oficala kanto Venez a Potsdam! kreita da Emma Schmidt  La kanto 'Venez a Potsdam' che YouTube 

Programo
16ma di julio 2025: Arivo dil unesma partoprenanti
 Komuna dineo.

17ma julio 2025 jovdio: Arivo en Berlin, exkurso a Potsdam
 15 kloki: Filmeyo-Potsdam Babelsberg. Guidado per Martin Schlemminger tra la filmeyo.

18ma julio 2025 venerdio: Exkurso a Potsdam
 Vizito dil Kastelo Sanssouci en Potsdam.
 Vizito dil Rusa kolonio Alexandrovka en Potsdam.

19ma julio 2025 saturdio: Kunsido en Berlin
 Kunsido en la konfereyo Rusche43 en Berlin-Lichtenberg inter 10 e 18 kloki.
 Prizento da Günter Schlemminger pri Ido e sua laboro kom tradukero di literaturo aden Ido.
 Prizento e diskurso da Hans Stuifbergen pri la situaciono dil ULI e diskutado. La konfero rekomendas nova elekti dil Direktanta Komitato pos ke la ULI determinas klare, qua esas membro en la ULI e havas la yuro votar e votesar.
 Diskurso da Thomas Schmidt pri Artificiala Inteligenteso e sua posiblaji por uzar ol por Ido.
 Diskurso da Rumi Todorova pri la Europa Kulturo chefurbo 2025 Chemnitz
 Yarchefkunveno dil Germana Ido-Societo. Dorothea Haberland elektesis kom nova kasistino pos la morto di Dieter Schmidtchen en la yaro 2024. Decido ke la Germana Ido-Societo pregas la ULI suportar financale por la internaciona linguo-expozo Expolingua en Berlin en la novembro 2025. 
 Komuna dineo 

20ma di julio 2025 sundio: Departo
 Individuala departo

Referi

 Extera ligili
 https://web.archive.org/web/20081225165655/http://www.idolinguo.de/
 La kanto dil konfero Venez a Potsdam che YouTube https://youtube.com/shorts/HeOf2amD7so?si=I-M0S7VAz_V1AkFQ

Kategorio: Ido-konferi